《即事》
宋代·员兴宗

我本不即世，世网以维之。
维之意何伤，俯仰百念衰。
清真寓天壤，诚尽复谁欺。
情忘物自遣，深虞未忘时。
平生寄笔墨，幽解{上四下各}自兹。

作者简介：隆州仁寿人，字显道，仕前居九华山，号九华。高宗绍兴二十七年进士。荐除教授。召试，擢著作郎、国史编修、实录检讨官。所上奏议，大抵毅然抗论，指陈时弊。孝宗乾道中，疏劾贵幸，中谗去职，侨居润州而终。多与张栻、陆九渊诸学人书简往复。有《采石战胜录》、《辩言》、《九华集》。